पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण से रिकवरी करने में सहायक माने जाने वाले रेमडेसिविर इंजेक्शन की कालाबाजारी करने वाले तीन आरोपियों को सीएम फ्लाइंग, क्राइम ब्रांच व ड्रग कंट्रोलर की टीम ने गिरफ्तार किया है। आरोपियों के कब्जे से पांच इंजेक्शन भी बरामद किए हैं। तीन आरोपी अलग-अलग प्राइवेट अस्पतालों के कर्मचारी हैं, लेकिन स्वास्थ्य विभाग के अधिकारियों ने इस बात का खुलासा नहीं किया है कि तीनों आरोपी अलग अलग प्राइवेट अस्पतालों के कर्मचारी हैं।
यदि इस मामले में कड़ाई से पूछताछ की जाएगी तो आने वाले समय में कालाबाजारी की परतें और भी खुल सकती हैं। कोरोना महामारी में प्रयोग किए जाने वाले रेमडेसिविर इंजेक्शन की कालाबाजारी करने के मामले में ड्रग कंट्रोलर व सीएम फ्लाइंग व क्राइम ब्रांच सेक्टर-40 की टीम ने संयुक्त रूप से कार्रवाई की।
इससे पहले गुड़गांव में दो आरोपियों को पहले भी रेमडेशिविर इंजेक्शन की कालाबाजारी करते हुए गिरफ्तार किया था। वहीं तीनों आरोपी इस महामारी के बेकाबू होते देख इन इंजेक्शन को 45 हजार रुपए प्रति इंजेक्शन के हिसाब से 2.25 लाख रुपए में बेचने की तैयारी में थे। इन आरोपियों में एक महिला कर्मचारी भी शामिल हैं। इंजेक्शन की कालाबाजारी करने की सूचना पर संयुक्त कार्यवाही करने के लिए कालाबाजारी करने वालों के नम्बर प्राप्त किए गए। अपना बोगस ग्राहक तैयार किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn